
PARLAMENTUL ROMÂNIEI

CAMERA DEPUTAŢILOR

	Comisia pentru administraţie  publică, amenajarea teritoriului şi echilibru ecologic

Nr. 26/100/2012

	Comisia juridică, de  disciplină  şi imunităţi

              Nr. 31/298/2012
    Bucureşti, 21 iunie  2012


                                                                              PL x 107/2012                                                                                                                                                                                                               
BIROULUI  PERMANENT

AL

CAMEREI DEPUTAŢILOR

           
Vă înaintăm, alăturat, RAPORTUL COMUN asupra proiectului de Lege pentru completarea Legii nr. 67/2004 pentru alegerea autorităţilor administraţiei publice locale, trimis spre dezbatere în fond, Comisiei juridice, de disciplină şi imunităţi şi Comisiei pentru administraţie   publică, amenajarea   teritoriului şi   echilibru  ecologic cu adresa nr. PL x -107 din 4 mai 2012, înregistrat sub nr.31/298 din 7 mai 2012, respectiv, sub nr.26/100 din 7 mai 2012.
            În raport de obiectul şi conţinutul său, propunerea legislativă face parte din categoria legilor organice.

        VICEPREŞEDINTE                                   PREŞEDINTE                                                                                                                                                                                                            

                       Florin IORDACHE                            Bogdan CANTARAGIU   

RAPORT  COMUN
asupra proiectului de Lege pentru completarea Legii nr. 67/2004 pentru alegerea autorităţilor administraţiei publice locale,

  În conformitate cu prevederile art. 95  din Regulamentul Camerei Deputaţilor, republicat, cu modificările şi completările ulterioare, Comisia juridică, de disciplină şi imunităţi  şi Comisia pentru administraţie publică, amenajarea teritoriului şi echilibru ecologic au fost sesizate spre dezbatere, în fond, cu proiectul de Lege pentru completarea Legii nr. 67/2004 pentru alegerea autorităţilor administraţiei publice locale,  trimis cu adresa nr. PL x – nr. 107 din 4 mai 2012 şi înregistrat cu nr.31/298 din 7 mai 2012 şi, respectiv, sub nr.26/100 din  7 mai  2012. 

 Potrivit prevederilor art. 75 din Constituţia României, republicată şi ale art. 92 alin. (9) pct. 2 din Regulamentul Camerei Deputaţilor, republicat, cu modificările şi completările ulterioare, Camera Deputaţilor este Cameră decizională.

Senatul, în calitate de primă Cameră sesizată, a adoptat proiectul de lege, în şedinţa din 23 aprilie 2012, ca urmare a depăşirii termenului de adoptare, potrivit art. 75 alin. (2) teza a III – din Constituţia României, republicată.
Comisia pentru drepturile omului, culte şi problemele minorităţilor naţionale a transmis un aviz negativ, cu nr. 25/175 din 10 mai 2012. 

Consiliul Legislativ, prin avizul nr. 1178 din 8 noiembrie 2011, a avizat negativ iniţiativa legislativă.
 Guvernul României, a transmis punctul de vedere cu nr. 2663 din 18  noiembrie 2011, prin care  nu susţine adoptarea acestei iniţiative legislative. 
Proiectul de lege are ca obiect de reglementare modificarea şi completarea Legii nr. 67/2004 pentru alegerea autorităţilor administraţiei publice locale, cu modificările şi completările ulterioare. Potrivit Expunerii de motive, se doreşte ca numărul de consilieri locali şi judeţeni să fie reprezentat în proporţie de 50% din reprezentanţi ai partidelor politice, ai alianţelor electorale susţinătoare a primarilor sau preşedinţilor consiliilor judeţene, după caz.

      În conformitate cu prevederile art. 61 şi 63 din Regulamentul Camerei Deputaţilor, republicat, membrii Comisiei pentru administraţie publică, amenajarea teritoriului şi echilibru ecologic şi membrii Comisiei juridice, de disciplină şi imunităţi au examinat propunerea legislativă în şedinţe separate.


 Membrii comisiei pentru administraţie publică, amenajarea teritoriului şi echilibru ecologic  au examinat propunerea legislativă în şedinţa din 21 mai 2012, iar membrii Comisiei juridice, de disciplină şi imunităţi au examinat propunerea legislativă în şedinţa din 19 iunie 2012.
            La lucrările şedinţelor comisiilor a participat, în calitate de invitat, conform art. 54 şi 55 din Regulamentul Camerei Deputaţilor,  doamna Irina Alexe  - şef Departamentul Relaţia cu Parlamentul din Ministerul Administraţiei şi Internelor.
 
 La dezbateri au fost prezenţi 15 deputaţi, din totalul de 23 de membri ai Comisiei juridice, de disciplină şi imunităţi, iar din totalul celor 29 de membri ai Comisiei pentru administraţie publică, amenajarea teritoriului şi echilibru ecologic  au fost prezenţi 29 deputaţi.  

În urma dezbaterilor, membrii celor două Comisii au hotărât, cu unanimitate de voturi, respingerea proiectului de Lege pentru completarea Legii nr. 67/2004 pentru alegerea autorităţilor administraţiei publice locale,  întrucât prin lege nu se poate stabili un raport al consilierilor care să facă parte din partidele politice, alianţele politice sau alianţele electorale susţinătoare a primarilor sau preşedinţilor consiliilor judeţene, după caz, această proporţie rezultând numai în urma desfăşurării alegerilor, neputând fi determinată în mod aprioric. Conform prevederilor art. 8 din Constituţia României, republicată, pluralismul în societatea românească este o condiţie şi o garanţie a democraţiei constituţionale, iar partidele politice se constituie şi îşi desfăşoară activitatea în condiţiile legii. Contribuind la definirea şi la exprimarea voinţei politice a cetăţenilor, respectând suveranitatea naţională, integritatea teritorială, ordinea de drept şi principiile democraţiei.


În raport cu obiectul şi conţinutul reglementării, propunerea legislativă face parte din categoria legilor organice.

                 VICEPREŞEDINTE ,                                      PREŞEDINTE,

                   Florin IORDACHE                                 Bogdan CANTARAGIU
   SECRETAR,                                                SECRETAR,

               Gabriel ANDRONACHE                               Gheorghe CIOCAN
Consilier parlamentar,                                                           Consilier parlamentar
   Paul Şerban                                                                                        Sofia CHELARU

